proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 12 de xullo de 2002 pola que se convoca o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/08/2002

Advertidos erros na Resolución do 12 de xullo de 2002, publicada no DOG nº 141, do 23 de xullo, cómpre face-la seguinte corrección:
Na páxina 11.507, no anexo que se inclúe nela, a chamada (1) que figura tralos datos da institución propoñente (1), onde di:
«(1) Se o candidato non é proposto por unha institución académico-científica, deberá estar avalado, alomenos, por dez investigadores da área científico-técnica».
Debe dicir:
«(1) Se o candidato non é proposto por unha institución académico-científica, deberá estar avalado, alomenos, por dez investigadores da área de ciencias sociais».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 26 de xullo de 2002 pola que se lle dá publicidade ó acordo do tribunal encargado de avalia-las probas de constatación profesional para o exercicio da actividade de transportista por estrada, axencia de transporte de mercadorías, transitario e almacenista-distribuidor, no que se elevan a definitivas as listas provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/08/2002

Publicadas o 4 de xuño de 2002 as relacións provisionais de aprobados correspondentes ás probas de constatación profesional para o exercicio da actividade de transportista por estrada, axencia de transporte de mercadorías, transitario e almacenista-distribuidor convocadas por Resolución do 3 de xaneiro de 2002, e transcorrido o prazo establecido para presenta-las correspondentes reclamacións, unha vez examinadas estas, este tribunal
ACORDA:
Primeiro.-Elevar a definitivas as relacións provisionais de aprobados.
Segundo.-Expoñe-las citadas relacións nos lugares establecidos para o efecto na resolución de convocatoria.
Terceiro.-Que se publique esta acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOPV) da Xunta de Galicia, no prazo dun mes contado a partir do día seguinte á publicación no Diario Oficial de Galicia do presente acordo. Transcorridos tres meses desde a interposición do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 26 de xullo de 2002.
Carlos González Rodríguez
Presidente do tribunal
ORDE do 22 de xullo de 2002 pola que se autoriza o cambio de denominación do Instituto de Educación Secundaria número 1 de Oleiros (A Coruña) e do Instituto de Educación Secundaria número 2 do Grove (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/08/2002

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que se citan no anexo.
Santiago de Compostela, 22 de xullo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Oleiros.
Localidade: Oleiros.
Código do centro: 15027952.
Denominación: Instituto de Educación Secundaria nº 1 de Oleiros.
Nova denominación: Instituto de Educación Secundaria Miraflores.
Provincia: Pontevedra.
Concello: O Grove.
Localidade: O Grove.
Código do centro: 36020271.
Denominación: Instituto de Educación Secundaria nº 2 do Grove.
Nova denominación: Instituto de Educación Secundaria As Bizocas.
ORDE do 23 de xullo de 2002 pola que se autoriza o cambio de denominación do Colexio de Educación Infantil e Primaria de Covelo (Pontevedra) e do Colexio de Educación Primaria de Alxén no concello de Salvaterra de Miño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/08/2002

Tendo en conta o artigo 8 do anexo do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que se citan no anexo.
Santiago de Compostela, 23 de xullo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Covelo.
Localidade: Covelo.
Código do centro: 36001690.
Denominación: Centro de Educación Infantil e Primaria de Covelo.
Nova denominación: Centro de Educación Infantil e Primaria Antonio Blanco Rodríguez.
Provincia: Pontevedra.
Concello: Salvaterra de Miño.
Localidade: Alxén.
Código do centro: 36016966.
Denominación: Centro de Educación Primaria de Alxén.
Nova denominación: Centro de Educación Primaria Carlos Casares.
ORDE do 23 de xullo de 2002 pola que se resolve a concesión de equipos de comunicación bases e móbiles de radio Trunking, para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/08/2002

Por Orde do 3 de maio de 2002 (DOG nº 92, do 14 de maio), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na concesión de equipos de comunicación bases e móbiles de radio Trunking, para misións de protección civil.
Os servicios provinciais de Protección Civil, unha vez analizadas as solicitudes e a súa documentación, emitiron o correspondente informe técnico, segundo se indica no artigo 5º da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7º da referida orde,
RESOLVO:
Primeiro.-Conceder con cargo á aplicación 13.04.231 A.623.0 dos orzamentos xerais da Comu
nidade Autónoma de Galicia para o ano 2002, a cesión en propiedade de equipos de comunicación bases e móbiles de radio Trunking, ós concellos da provincia da Coruña: Abegondo, Bergondo, Boimorto, Boqueixón, Cabana de Bergantiños, Dumbría, Malpica, Muros, Negreira, Paderne, A Pobra do Caramiñal e Ponteceso; da provincia de Lugo: Burela, Meira, A Fonsagrada e Viveiro; da provincia de Ourense: Bande, Laza, Maceda, Muíños, Nogueira de Ramuín, A Rúa e San Cibrao das Viñas; e da provincia de Pontevedra: Agolada, Barro, A Estrada, A Illa de Arousa, Lalín, Marín, Moaña, Poio, Portas, Soutomaior, Tui e Vilagarcía de Arousa.
Segundo.-O contido desta resolución notificaráselles ós concellos beneficiarios.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2002.
Antonio Pillado Montero
Conselleiro de Xustiza, Interior e Relacións Laborais
ORDE do 23 de xullo de 2002 pola que se resolve a cesión en propiedade ós concellos galegos de vehículos especialmente preparados para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/08/2002

Por Orde do 3 de maio de 2002 (DOG nº 93, do 15 de maio), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión en propiedade de vehículos especialmente preparados para misións de protección civil.
Os servicios provinciais de Protección Civil, unha vez analizadas as solicitudes e a súa documentación, emitiron o correspondente informe técnico, segundo
se indica no artigo 5 da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7 da referida orde,
RESOLVO:
Primeiro.-Conceder con cargo á aplicación 13.04.231 A.624.1 dos orzamentos xerais da Comunidade Autónoma de Galicia para o ano 2002, a cesión en propiedade de vehículos especialmente preparados para misións de protección civil da provincia da Coruña: Brión, Cee, Miño, Neda e Zas, da provincia de Lugo: Ourol e Valadouro, da provincia de Ourense: Amoeiro e San Cibrao das Viñas e da provincia de Pontevedra: Salceda de Caselas e Sanxenxo.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.- Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2002.
Antonio Pillado Montero
Conselleiro de Xustiza, Interior e Relacións Laborais
ORDE do 23 de xullo de 2002 pola que se resolve a cesión de material de excarceración, para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/08/2002

Por Orde do 3 de maio de 2002 (DOG nº 93, do 15 de maio), a Consellería de Xustiza, Interior e Relacións Laborais, anunciou medidas de apoio ós concellos galegos, consistentes na cesión de material de excarceración, para misións de protección civil.
Os servicios provinciais de Protección Civil unha vez analizadas as solicitudes e a súa documentación, emitiron o correspondente informe técnico, segundo se indica no artigo 5º da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7º da referida orde,
RESOLVO:
Primeiro.-Conceder con cargo á aplicación 13.04.231 A.623.0 dos orzamentos xerais da Comunidade Autónoma de Galicia para o ano 2002, a cesión en propiedade de equipos de excarceración, ós concellos da provincia da Coruña: O Carballo, Melide, Miño, Noia, Oleiros, Ordes e Rianxo; da provincia de Lugo: Becerreá, Chantada, Sarria e Xove; da provincia de Ourense: O Carballiño, Lobios, Muíños e Xinzo de Limia; e da provincia
de Pontevedra: A Guarda, A Estrada, Cangas do Morrazo, Mos, Sanxenxo, Val Miñor-Nigrán e Vilagarcía de Arousa.
Segundo.-O contido desta resolución notificaráselles ós concellos beneficiarios.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2002.
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 7 de maio de 2002 pola que se fai pública a reforma da relación de postos de traballo do Consello de Contas de Galicia acordada polo Pleno en sesión do día 25 de xaneiro de 2002.
CONSELLO DE CONTAS DE GALICIA — III. OUTRAS DISPOSICIÓNS — 24/05/2002

Advertido un erro na publicación da devandita resolución, publicada no DOG nº 93, do 15 de maio, cómpre face-la seguinte corrección:
Na páxina 7.130, do DOG nº 93, onde di: «Denominación: auditor-adxunto», debe dicir: «Denominación: auditor».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 15 de maio de 2002, da Dirección Xeral de Centros e Inspección Educativa, pola que se procede a designa-los membros e a facer pública a composición do tribunal que deberá xulga-las probas para a concesión do premio extraordinario das modalidades de bacharelato no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/05/2002

En virtude da autorización conferida polo artigo 11 da Orde do 20 de marzo de 2002, pola que se convocan os premios extraordinarios das modalidades de bacharelato para alumnos que rematasen os seus estudios de bacharelato no curso 2001-2002, e de conformidade co establecido no artigo 7 desa orde, esta dirección xeral
RESOLVE:
Primeiro.-Designa-los membros do tribunal que deberá xulga-las probas para a concesión do premio extraordinario das modalidades do bacharelato e facer pública a súa composición que é a que figura no anexo a esta resolución.
Segundo.-O número de premios que se poden conceder na convocatoria do curso 2001-2002 na Comunidade Autónoma de Galicia é de vinteún (21).
Santiago de Compostela, 15 de maio de 2002.
Alberto González Armesto
Director xeral de Centros e Inspección Educativa
ANEXO
Presidente: Emilio Pérez Sánchez, inspector de Educación.
Vocais:
Jesús Álvarez Marcote, inspector de Educación.
Modesto Hermida García, inspector de Educación.
Agustín Hermida López, inspector de Educación.
Samuel Lago Fernández, inspector de Educación.
Pilar Miravalles González, inspectora de Educación.
José Ramón Pereiró Rodríguez, inspector de Educación.
Rodrigo Porral Mato, inspector de Educación.
Constantino Prol Cid, inspector de Educación.
Juan Carlos Varela Vázquez, inspector de Educación.
Faustino Salgado López, inspector de Educación.
María del Carmen Fernández Fentales, profesora de ensino secundario.
Roberto Fernández López, profesor de ensino secundario.
Andrés Vilán Pérez, profesor de ensino secundario.
Suplentes:
Presidenta: Concepción Otero Vázquez, inspectora de Educación.
Vocais:
Fermín Álvarez Lata, inspector de Educación.
José María Arias Quintairos, inspector de Educación.
Juan López Pérez, inspector de Educación.
Félix Perujo de Llano, inspector de Educación.
Manuel Reboredo Lavín, inspector de Educación.
Manuel Gey Martínez, profesor de ensino secundario.
Felipe Fernández Martínez, profesor de ensino secundario.
Hilda Fraga López, profesora de ensino secundario.
José Manuel Montero Gómez, profesor de ensino secundario.
Ramón Regueira Varela, profesor de ensino secundario.
Elvira Rodríguez Martínez, profesora de ensino secundario.
Francisco Trillo Pérez, profesor de ensino secundario.
Ana María Vázquez Vázquez, profesora de ensino secundario.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 180/2002, do 10 de maio, polo que se crea a Escola Técnica Superior de Enxeñería no Campus de Santiago de Compostela da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/05/2002

Polo Decreto 192/1993, do 29 de xullo (DOG do 17 de agosto), autorizouse a implantación dos estudios de enxeñeiro químico na Facultade de Química, do Campus de Santiago de Compostela da Universidade de Santiago de Compostela.
Con este decreto créase a Escola Técnica Superior de Enxeñería no Campus de Santiago de Compostela, solicitada por esa universidade, ó tempo que se integra nesta a titulación de enxeñeiro químico, unha vez que ten cumpridos tódolos requisitos previos ó acto formal da autorización por parte da Xunta de Galicia.
Esta creación inscríbese no marco de reorganización dos centros existentes no Sistema Universitario de Galicia e responde á necesidade de transmitir, dun xeito máis organizado e efectivo, unha maior sensibilidade tecnolóxica e as achegas que poden brinda-las tecnoloxías á universidade.
De conformidade coa Lei orgánica 6/2001, do 21 de decembro, de universidades, a Lei 11/1989, do 20 de xullo, de ordenación do sistema universitario de Galicia, a Lei 5/1987, do 27 de maio, do Consello Social da Universidade e do Consello Universitario de Galicia, o Real decreto 557/1991, do 12 de abril, sobre creación e recoñecemento de universidades e centros universitarios, e co Decreto 259/1994, do 29 de xullo, polo que se establece o procedemento para creación e recoñecemento de universidades, centros universitarios e autorización de estudios na Comunidade Autónoma de Galicia; en virtude das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro; a instancia do Consello Social da Universidade de Santiago de Compostela, visto o informe do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de
Galicia na súa reunión do día dez de maio de dous mil dous,
DISPOÑO:
Artigo 1º
1. Créase a Escola Técnica Superior de Enxeñería no Campus de Santiago de Compostela da Universidade de Santiago de Compostela.
2. Nesta escola impartiranse os estudios conducentes á obtención do título de enxeñeiro químico, xa autorizados, segregándose da Facultade de Química, onde se viñan impartindo.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dicte as disposicións necesarias para o desenvolvemento do presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 26 de xullo de 2002 pola que se autoriza a apertura e funcionamento ó centro privado de educación especial Hoy por Mañana de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/08/2002

Examinado o expediente instruído por instancia do titular do centro privado de educación especial Hoy por Mañana de Vigo (Pontevedra), solicitando a apertura e funcionamento para impartir educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo, o Real decreto 334/1985, do 6 de marzo, de ordenación da educación especial (BOE do 16 de marzo), a Orde ministerial do 30 de xaneiro de 1986 (BOE do 4 de febreiro), Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias; Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; Decreto133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro) que o desenvolve.
Polo anteriormente exposto, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento ó centro privado de educación especial Hoy por Mañana de Vigo (Pontevedra), segundo se especifica no anexo desta orde.
Segundo.-Para as ensinanzas que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia no dito centro.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 26 de xullo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Sagunto nº 86.
Código do centro:
Denominación: Centro Privado de Educación Especial Hoy por Mañana.
Titular: Asociación de Padres y Amigos de Niños con Parálisis Cerebral Hoy por Mañana.
Composición resultante:
a) Centro de educación especial: 2 unidades (plurideficientes).
ORDE do 24 de xullo de 2002 pola que se autoriza o cambio de denominación do colexio público integrado de Dodro (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/08/2002

Tendo en conta o artigo 1, punto 2º do anexo do Decreto 7/1999, do 7 de xaneiro, polo que se implantan e regulan os centros públicos integrados de ensinanzas non universitarias (DOG nº 16, do 26-1-1999), así como os correspondentes informes, por proposta da Dirección Xeral de Centros e Inspección Educativa, esta Consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 24 de xullo de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Dodro.
Localidade: Laíño.
Código do centro: 15023399.
Denominación: centro público integrado de Dodro.
Nova denominación: centro público integrado Eusebio Lorenzo Baleirón.
RESOLUCIÓN do 25 de abril de 2002, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0000385/2002, interposto por Aser Gil Seijo, Mª Teresa García Cebreiros, Antonio Gil Seijo e Manuel Grande Grande.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 27/05/2002

Con data do 18 de abril de 2002, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo nú-
mero 01/0000385/2002 interposto por Aser Gil Seijo, Mª Teresa García Cebreiros, Antonio Gil Seijo e Manuel Grande Grande contra a resolución do Comité Galego de Xustiza Deportiva con data do 11 de xaneiro de 2002 sobre sanción administrativa.
En consecuencia, esta Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e se emprazan para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 25 de abril de 2002.
Eduardo Lamas Sánchez
Secretario xeral para o Deporte
CORRECCIÓN de erros.-Orde do 30 de abril de 2002 pola que se convocan axudas correspondentes ó Programa de Tecnoloxías de Deseño e Producción Industrial, do Plan Galego de Investigación, Desenvolvemento e Innovación Tecnolóxica 2002-2005, na Comunidade Autónoma de Galicia, en réxime de concorrencia competitiva.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/05/2002

Advertido erro na antedita orde publicada no DOG nº 93, do 15 de maio de 2002, cómpre face-la seguinte correción:
Na páxina 7.095 no artigo 2º.-Aplicacións orzamentarias, onde di:
«Aplicación: 08.02.432A.770.1.
Ano 2002: 558.900 A.
Ano 2003: 355.340 A.
Ano 2004: 1.020.000 A.
Ano 2005: 850.000 A.
Os créditos sinalados poderán incrementarse...».
Debe dicir:
«Ano 2002: 558.900 A.
Ano 2003: 355.340 A.
Os créditos sinalados poderán incrementarse...».
Esta corrección non afecta o prazo de presentación de solicitudes.
RESOLUCIÓN do 20 de maio de 2002, da Dirección Xeral de Ordenación Educativa e Formación Profesional, pola que se procede a nomear e facer pública a composición do tribunal que deberá xulga-las probas de acceso ós ciclos formativos de formación profesional específica para o curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/05/2002

Segundo o artigo 6.2º da Orde do 1 de abril de 2002 pola que se regulan as probas de acceso ós ciclos formativos de formación profesional específica, esta dirección xeral
RESOLVE:
Primeiro.-Facer pública a composición do tribunal que deberá xulga-las probas de acceso ós ciclos formativos
de formación profesional específica para o curso 2002-2003, que figura no anexo desta resolución.
Santiago de Compostela, 20 de maio de 2002.
Directora xeral de Ordenación Educativa
e Formación Profesional
ANEXO
Presidente: Faustino Salgado López, inspector de Educación.
Vocais:
José Ramón Pereiró Rodríguez, inspector de Educación.
Juan Carlos Varela Vázquez, inspector de Educación.
Modesto Hermida García, inspector de Educación.
Constantino Freire Llamas, inspector de Educación.
Jesús Álvarez Marcote, inspector de Educación.
Pilar Miravalles González, inspectora de Educación.
Rodrigo Porral Mato, inspector de Educación.
Fortunato Quintela Rego, inspector de Educación.
Alfonso González González, inspector de Educación.
Concepción Otero Vázquez, inspectora de Educación.
Eduardo Fernández Ares, inspector de Educación.
Rosa Pérez Santiago, inspectora de Educación.
Gonzalo Iglesias Varela, inspector de Educación.
Luis Álvarez Martínez, inspector de Educación.
Suplentes:
Presidente: José Fisteos Suengas, inspector de Educación.
Vocais:
Félix Perujo de Llano, inspector de Educación.
Fermín Álvarez Lata, inspector de Educación.
Luis Villarverde López, profesor de ensino secundario.
Antonio Vázquez Vázquez, profesor de ensino secundario.
Javier Boado Rial, profesor de ensino secundario.
José Miguel Reza Pérez, profesor de ensino secundario.
Vicente Docasar Docasar, profesor de ensino secundario.
RESOLUCIÓN do 10 de maio de 2002, da Dirección Xeral de Xustiza, pola que se lle dá publicidade ó acordo da comisión paritaria de acción social sobre os criterios de reparto do fondo de acción social para o ano 2002 do persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/05/2002

De conformidade co acordado pola comisión paritaria de acción social, dependente da mesa sectorial de negociación do persoal ó servicio da Administración de xustiza, en reunións celebradas os días 13 de marzo e 4 de abril de 2002 polos representantes da Administración autonómica e as organizacións sindicais presentes na negociación, sobre os criterios de reparto do fondo de acción social para o ano 2002 do referido persoal, e segundo o establecido nelas esta dirección xeral
ACORDA:
Primeiro.-Facer público o programa de acción social de 2002 e darlle a máxima difusión entre os órganos xudiciais, quedando exposto nos taboleiros de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia na Coruña.
Segundo.-O prazo de presentación de instancias será o abranguido entre o día 1 de xuño e o 31 de xullo, ámbolos dous incluidos.
Santiago de Compostela, 10 de maio de 2002.
Juan José Martín Álvarez
Director xeral de Xustiza, Interior e Relacións Laborais
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
ORDE do 19 de xullo de 2002 pola que se fixa o prezo de venda ó público da publicación: Normativa Básica de Asuntos So-
CONSELLERÍA DE ASUNTOS SOCIAIS — III. OUTRAS DISPOSICIÓNS — 20/08/2002

ciais.
A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e emitido informe favorable da Consellería de Economía e Facenda, esta consellería,
DISPÓN:
Artigo único.
1. O prezo de venda ó público da publicación editada por esta consellería denominada: Normativa Básica de Asuntos Sociais, será de 8,50 euros.
2. Este prezo entenderase con IVE incluído.
Santiago de Compostela, 19 de xullo de 2002.
Corina Porro Martínez
Conselleira de Asuntos Sociais
CORRECCIÓN de erros.-Resolución do 31 de xullo de 2002 pola que se ordena a publicación do acordo do Consello da Xunta de Galicia do 30 de xullo de 2002, polo que se aproba a modificación da relación de postos de traballo do Consello Consultivo de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/08/2002

Advertido erro na resolución publicada no Diario Oficial de Galicia número 151, do pasado mércores 7 de agosto, cómpre face-la oportuna corrección:
-Na páxina 12.078, punto segundo, di: «... entrada en vigor a partir do día seguinte a ela» e debe dicir: «... entrada en vigor o día 15 de setembro de 2002».
CORRECCIÓN de erros.-Resolución do 14 de xuño de 2002 pola que se fai pública a delegación de competencias.
UNIVERSIDADE DE VIGO — III. OUTRAS DISPOSICIÓNS — 07/08/2002

Detectados erros na publicación da Resolución do 14 de xuño de 2002 (DOG nº 127, do 3 de xullo) da Universidade de Vigo, pola que se fai pública a delegación de competencias.
No punto 1, onde di: «b) A sinatura de certificacións supletorias dos títulos.», debe dicir: «b) A sinatura de certificacións supletorias dos títulos propios.». Engadir: «j) As relativas á Oficina de Relacións Internacionais (ORI).».
No punto 2 b), onde di: «As relacións exteriores da universidade e as relativas á Oficina de Relacións
Internacionais (ORI).», debe dicir: «As relacións exteriores da universidade.».
No punto 6 f), onde di: «As da presidencia ou representación no xurado de bolsas do MEC e nos procedementos das bolsas compensatorias da Xunta de Galicia, así como en calquera outra na que se convoquen bolsas para estudiantes.», debe dicir: «As da presidencia ou representación no xurado de bolsas do MEC e nos procedementos das bolsas compensatorias da Xunta de Galicia, así como en calquera outra na que se convoquen bolsas para estudiantes, agás aquelas que dependan doutros vicerrectorados.».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 254/2002, do 18 de xullo, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/08/2002

Advertido erro, no devandito decreto, publicado no DOG nº 152, do xoves, 8 de agosto de 2002, cómpre efectua-la oportuna corrección:
No Sumario, páxina 12.138 e na páxina 12.148, onde di: «Decreto 251/2002», debe dicir: «Decreto 254/2002».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 1 de agosto de 2002 pola que se lle dá publicidade ó acordo do Consello de Dirección do Instituto Galego de Promoción Económica, polo que se aproba a modificación das bases reguladoras das axudas do Instituto Galego de Promoción Económica para o programa emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/08/2002

O número 2 da base 6ª das reguladoras das axudas do Igape ó programa emprendedores (DOG nº 142, do 23 de xullo de 2002), ten por obxecto os conceptos de gastos de investimento subvencionables, prevéndose no número 6.2.1ª) a adquisición de terreos.
Co fin de orienta-la instalación de empresas cara a parques empresariais de promoción pública, de promover unha adecuada ordenación industrial na nosa Comunidade Autónoma e co obxectivo de atender unha constante de demanda de solo, estímase conveniente que, aínda respetando os límites porcentuais xerais para o total da subvención, nos casos de localización da actividade en polígonos de promoción pública a subvención no concepto de terreos poida chegar ó 50%.
Na súa virtude e de conformidade coas facultades que teño conferidas
RESOLVO:
Único.-Publica-las seguintes modificacións das bases reguladoras das axudas do Igape para o programa emprendedores, acordadas polo Consello de
Dirección do Instituto na súa reunión de data 29 de xullo de 2002:
1. Inclúese un novo punto I) na alínea a) do punto 2.1. da base 6ª coa seguinte redacción:
I) No caso de adquisición directamente ó organismo público promotor de terreos localizados en polígonos de promoción pública, concederase unha subvención do 50% do seu prezo. A contía máxima do terreo subvencionable non sobrepasará cinco veces a superficie en planta das edificacións subvencionables. O Consello de Dirección do Igape poderá acorda-la superación da porcentaxe do 50% do prezo de adquisición no caso de empresas de nova implantación na Comunidade Autónoma de Galicia, sempre que o interese estratéxico do proxecto así o aconselle.
Naqueles casos de adquisición de terreo por cambio de localización dentro da Comunidade Autónoma de Galicia, a base sobre a que se aplicará a subvención será o que resulte da diferencia entre o prezo de adquisición dos novos terreos e o valor dos da antiga localización, segundo informe de taxación subscrito por sociedade de taxación homologada.
Se dentro do prazo de vixencia establecido na resolución de concesión da subvención fosen alleados os terreos da antiga localización da empresa e o importe neto da venda resultase superior ó da taxación homologada que se tivo en conta para os efectos da subvención, reaxustarase o importe da subvención concedida, salvo que o dito importe neto da venda fose destinado ben a amplia-lo capital da beneficiaria, ben a contribución patrimonial á actividade empresarial desta, no caso de autónomos.
A presente resolución entrará en vigor o día seguinte ó da súa publicación no Diario Oficial de Galicia e terá carácter retroactivo para aqueles expedientes que se atopan en tramitación pendentes de resolver no Igape.
Santiago de Compostela, 1 de agosto de 2002.
Margarita Rodríguez Rama
Directora xeral do Instituto Galego de Promoción Económica
ORDE do 10 de xullo de 2002 pola que se fixa o prezo de venda ó público da publicación: Manual de primeros auxilios del 061 de Galicia.
CONSELLERÍA DE SANIDADE — III. OUTRAS DISPOSICIÓNS — 09/08/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada pola Fundación Pública Urxencias Sanitarias de Galicia 061 e que se relaciona no anexo.
2. Este prezo entenderase con IVE incluído.
Santiago de Compostela, 10 de xullo de 2002.
José María Hernández Cochón
Conselleiro de Sanidade
ANEXO I
Manual de primeros auxilios del 061 de Galicia.
9 euros.
ORDE do 3 de xullo de 2002 pola que se autoriza para imparti-las ensinanzas do idioma alemán a Escola Oficial de Idiomas de Monforte de Lemos (Lugo) a partir do curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/08/2002

Coa finalidade de satisface-la crecente necesidade social de coñece-los idiomas europeos, créase polo Decreto 351/1991, do 17 de outubro (DOG do 24 de outubro), a Escola Oficial de Idiomas de Monforte de Lemos (Lugo) e pola Orde do 30 de outubro de 1991 (DOG do 19 de novembro) autorízase a posta en funcionamento.
Examinado o expediente promovido pola dirección da mencionada escola, polo que solicita a implantación das ensinanzas do idioma alemán, así como os correspondentes informes, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo) e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la Escola Oficial de Idiomas de Monforte de Lemos (Lugo) para imparti-las ensinanzas correspondentes ó idioma alemán. As ditas ensinanzas implantaranse progresivamente, iniciando o 1º curso no 2002-2003, quedando a configuración do dito centro segundo figura no anexo.
Segundo.-Autoriza-la Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 3 de xullo de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Monforte de Lemos.
Localidade: Monforte de Lemos.
Denominación: Escola Oficial de Idiomas de Monforte de Lemos.
Código: 27016421.
Idiomas: francés, inglés e alemán.
DECRETO 259/2002, do 30 de xullo, polo que se acepta a cesión, a título gratuíto, dun terreo situado no concello de Cerceda (A Coruña) destinado á construcción dunha planta de tratamento de residuos voluminosos.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/08/2002

O Pleno da Corporación municipal do Concello de Cerceda, reunido en sesión celebrada o día trinta de xullo de dous mil un, acordou ceder á Comunidade Autónoma de Galicia o predio situado no termo municipal de Cerceda, destinado á construcción dunha planta de tratamento de residuos voluminosos. A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Cerceda acordou a cesión e logo de deliberación do Consello da Xunta de Galicia na súa reunión do día trinta de xullo de dous mil dous,
DISPOÑO:
Artigo 1º
Acéptase a cesión, feita polo Concello de Cerceda, a título gratuíto, do predio de 12.359 m, situado no termo municipal de Cerceda e cos seguintes lindeiros: ó norte, co resto do predio matriz, hoxe de José Luis Díaz Méndez e Antonio Iglesias Carrero; ó sur, co río Acevedo e coa pista que vai de oeste a leste desde a estrada de Xesteda á zona de Renfe; ó leste, terreos da Renfe e co resto do predio matriz; ó oeste, río Acevedo e coa parcela «H-C».
O predio descrito figura inscrito a nome do Concello de Cerceda no Rexistro da Propiedade de Ordes co número 13.995, no folio 63, do libro 93 de Cerceda no tomo 727.
Artigo 2º
O predio cedido destinarase á construcción dunha planta de tratamento de residuos voluminosos.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade do presente decreto.
Santiago de Compostela, trinta de xullo de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 8 de agosto de 2002 pola que se modifica a do 8 de maio de 2002, das consellerías de Educación e Ordenación Universitaria e de Familia e Promoción do Emprego, Muller e Xuventude, pola que se establecen as bases e se convocan subvencións para as corporacións locais da Comunidade Autónoma que vaian establecer un programa de axudas ás familias para a escolarización dos seus fillos para o curso académico 2002/2003.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/08/2002

A Lei 2/2002, do 29 de abril, pola que se aproban os orzamentos xerais da Comunidade Autónoma de Galicia para o ano 2002 (DOG nº 84, do 2 de maio), incrementa a dotación da aplicación orzamentaria da Consellería de Educación e Ordenación Universitaria prevista na prórroga dos orzamentos para financiar subvencións para as corporacións locais da Comunidade Autónoma que vaian establecer un programa de axudas ás familias para a escolarización dos seus fillos para o curso académico 2002/2003, polo que é necesario modifica-la orde de axudas no que respecta a este punto.
De acordo con todo o anterior, e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Modifica-lo parágrafo quinto da exposición de motivos da Orde do 8 de maio de 2002, das consellerías de Educación e Ordenación Universitaria e de Familia e Promoción do Emprego, Muller e Xuventude, pola que se establecen as bases e se convocan subvencións para as corporacións locais da Comunidade Autónoma que vaian establecer un programa de axudas ás familias para a escolarización dos seus fillos para o curso académico 2002/2003, o cal quedará redactado na forma seguinte:
«Con este fin, na Lei de orzamentos da Comunidade Autónoma galega para o ano 2002, nas aplicacións orzamentarias 14.02.212A.463.0 e 07.03.323A.480.0 existen partidas consignadas para as axudas que se establecen no articulado desta orde por un importe de 136.309 euros e de 760.622 euros, respectivamente.»
Disposicións derradeiras
Primeira.-Autorízanse os directores xerais de Familia e de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de agosto de 2002.
Manuela López BesteiroCelso Currás Fernández
Conselleira de Familia e PromociónConselleiro de Educación
de Emprego, Muller e Xuventudee Ordenación Universitaria
CORRECCIÓN de erros.-Orde do 18 de xullo de 2002 pola que se procede a executa-la sentencia do Xulgado do Contencioso-Administrativo número un de Vigo (Pontevedra) dictada no procedemento abreviado 110/2001, seguido por instancia de Mª Pilar Correa y Fernández de Betoño.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 13/08/2002

Advertidos erros na orde antes citada, publicada no DOG nº 146, do 31 de xullo, procede efectua-las seguintes rectificacións:
-Na páxina 11.869, onde di: «con efectos 1 de decembro de 2002», debe dicir: «con efectos 1 de decembro de 2000».
-Na páxina 11.870, onde di: «Dirección Provincial do Sergas de Pontevedra (Lugo)», debe dicir: «Dirección Provincial do Sergas de Pontevedra (Vigo)».
RESOLUCIÓN do 31 de xullo de 2002, da Inspección Xeral de Servicios, pola que se nomea director do VII Curso para a obtención do diploma de inspección de servicios da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 13/08/2002

Por Orde do 6 de maio de 1992 (DOG nº 88, do 11 de maio), regúlase o diploma de inspección de servicios e nel establécese que para o desempeño dos postos de traballo de inspectores e subinspectores de servicios, será requisito necesario estar en posesión do diploma de inspección de servicios expedido pola Escola Galega de Administración Pública.
Segundo dispón o artigo 2º da citada orde, para obte-lo diploma de inspección de servicios será preciso seguir con resultado favorable o curso que periodicamente convoque para o efecto a Escola Galega de Administración Pública, engadindo o artigo 5º que o director do curso será nomeado polo director xeral da Inspección Xeral de Servicios.
Convocado por Resolución do 3 de xullo de 2002 (DOG nº 133, do 11 de xullo) o VII Curso para
a obtención do diploma de inspección de servicios da Xunta de Galicia,
RESOLVO:
Nomear director do VII Curso para a obtención do diploma de inspección de servicios da Xunta de Galicia a Luis Etchevarría Ariznabarreta.
Santiago de Compostela, 31 de xullo de 2002.
Jaime Bouzada Romero
Inspector xeral de Servicios
ORDE do 8 de xullo de 2002 pola que se declara de interese galego a Fundación Formación e Xestión Galega e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS — III. OUTRAS DISPOSICIÓNS — 07/08/2002

Con data do 17 de xuño de 2002 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 10 de xuño de 2002, pola que se clasifica como benéfico-social a Fundación Formación e Xestión Galega, e se adscribe á Consellería de Asuntos Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto cubrir necesidades sociais a todo tipo de colectivos, a formación e consultoría en tódolos seus ámbitos: ocupacional, profesional, regrada e orientación laboral ou profesional.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3 a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Formación e Xestión Galega, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Formación e Xestión Galega no Rexistro de Fundacións de Interese Galego, sección da Consellería de Asuntos Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 8 de xullo de 2002.
Corina Porro Martínez
Conselleira de Asuntos Sociais
CORRECCIÓN de erros.-Orde do 11 de xullo de 2002 pola que se establecen as bases reguladoras e a convocatoria para o ano 2002 do réxime de axudas e subvencións ás empresas cualificadas como iniciativas de emprego de base tecnolóxica (Iebts).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 07/08/2002

Advertido erro na devandita orde, publicada no Diario Oficial de Galicia nº 143, do venres 26 de xullo de 2002, cómpre efectua-la seguinte corrección:
Na páxina 11.707, no artigo 1º, punto 3, onde di: «Este programa financiarase con cargo ós créditos das aplicacións orzamentarias 14.04.241A.471.0, 14.04.241A.473.0, 14.04.241B.474.0 e 14.04.241B.475.0», debe dicir: «Este programa finaciarase con cargo ós créditos das aplicacións orzamentarias 14.04.241A.471.0, 14.04.241A.473.0, 14.04.241A.474.0 e 14.04.241B.475.0».